**Mustang GTD a reușit să parcurgă un tur de Nürburgring mai rapid decât orice altă mașină americană**

* Mustang GTD îndeplinește promisiunea de a parcurge un tur de Nürburgring în mai puțin de 7 minute, completând un tur de 20,8 km și cele 73 de viraje ale celebrului „Green Hell” în 6:57.685
* Mustang GTD este abia al șaselea model stoc care a reușit să parcurgă un tur certificat oficial în sub șapte minute și este al cincelea cel mai rapid model din segmentul mașinilor sport de serie, [conform listei de recorduri de la Nürburgring](https://nuerburgring.de/info/nuerburgring/records/)
* Provocările pe care echipa Mustang GTD le-a depășit pentru a realiza o tură de sub șapte minute pe Nürburgring sunt prezentate în [*The Road to the Ring*](https://www.youtube.com/watch?v=YuxuSLB1hg8), un film documentar de 13 minute difuzat acum pe Ford.com, YouTube, Facebook și alte canale de socializare.

**DEARBORN, Michigan, 10 decembrie 2024** – emblematicul Nürburgring Nordschleife din Germania reprezintă cel mai înalt standard pentru dezvoltarea mașinilor sport. Ford Mustang GTD este primul model de la o marcă americană care parcurge un tur în mai puțin de șapte minute.

Condus de Dirk Müller, pilotul Multimatic Motorsports, Mustang GTD, cu o putere maximă de 815 CP, a parcurs circuitul supranumit „The Green Hell” în 6:57:685, timp certificat oficial. Este al cincilea cel mai rapid timp obținut de o mașină sport de serie, [conform înregistrărilor oficiale ale Nürburgring](https://nuerburgring.de/info/nuerburgring/records/) , iar Mustang GTD este doar al șaselea vehicul din această clasă care depășește bariera celor șapte minute.

Timpul respectă obiectivul stabilit de CEO-ul Jim Farley la debutul Mustang GTD în august 2023.

„Echipa din spatele modelului Mustang GTD a luat tot ceea ce am învățat de-a lungul deceniilor pe circuit și a proiectat un Mustang care poate concura cu cele mai bune supermașini din lume”, a declarat Jim Farley, președinte și CEO Ford. „Suntem mândri să fim primul producător auto american cu o mașină care poate parcurge circuitul Nürburgring în mai puțin de șapte minute, dar nu suntem mulțumiți. Știm că Mustang GTD poate mult mai mult decât atât, așa că vom reveni.”

Succesul lui Mustang GTD la Nürburgring se datorează muncii unei echipe mici și dedicate de ingineri și designeri care au lucrat neobosit de-a lungul a doi ani pentru a transforma modelul de curse Mustang GT3 în primul supercar Mustang. Ford a documentat toate eforturile realizate în perioada premergătoare obținerii acestui rezultat în *The Road To The Ring* , un documentar de 13 minute care acoperă provocarea, drama și entuziasmul dezvoltării Mustang GTD.

Documentarul, care este disponibil pe Ford.com, pe canalul Ford YouTube și pe Facebook, reprezintă o privire din culise asupra testării modelului Mustang GTD, pornind de pe circuite emblematice americane, precum Sebring și până la sesiunile de dezvoltare de la Nürburgring.

Mustang GTD reprezintă vârful de performanță pentru un model Mustang și beneficiază de lecțiile învățate din programul Ford Performance Motorsports și Multimatic Motorsports Mustang GT3, în special în ceea ce privește aerodinamica și setarea pentru circuite precum Nürburgring. Cu toate acestea, Mustang GTD nu este supus regulilor și regulamentelor clasei GT3, care interzic o mare parte din tehnologia ce facilitează obținerea unui timp de sub șapte minute pe tur la Nürburgring.

Acestea includ frâne ceramice din carbon, aerodinamică activă, un compresor mecanic și suspensie semi-activă. Caroseria din fibră de carbon este familiară din cursele GT3, iar versiunea folosită, deși una stoc, a inclus echipament de siguranță derivat din motorsport, impus de oficialii de la Nürburgring. Acesta include un scaun de competiție cu un ham cu prindere în cinci puncte și roll-cage.

# # #

### **Despre Ford Motor Company**

*Ford Motor Company (NYSE: F) este o companie globală cu sediul în Dearborn, Michigan, dedicată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele acestora și pentru a le consolida loialitatea. Ford dezvoltă și livrează camionete Ford inovatoare, vehicule utilitare sport, camionete și mașini comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, proiectând vehicule iconice alimentate cu benzină și hibride; Ford Model e, inventând vehicule electrice inovatoare împreună cu software încorporat care definește experiențe digitale excepționale pentru toți clienții; Ford Pro, ajutând clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford oferă servicii financiare prin Ford Motor Credit Company. Ford are aproximativ 174.000 de angajați în întreaga lume. Mai multe informații despre companie, despre produsele și serviciile sale sunt disponibile la corporate.ford.com.*